**Προσφορά για παροχή υπηρεσιών εθνικού παρατηρητή**

**ελέγχου αλιείας, σε αλιευτικό σκάφος/σκάφος ρυμούλκησης κλωβών στα πλαίσια των δραστηριοτήτων μεταφοράς ερυθρού τόνου από τα σκάφη αλίευσης στις φάρμες εκτροφής πάχυνσης ερυθρού τόνου**

**Αρ. Προσφοράς: 13/2016**

**Τεχνικές Προδιαγραφές**

**Ι. Μέρος Α**

1. Κάθε κράτος μέλος φροντίζει για την παρουσία εθνικών παρατηρητών στα σκάφη που ασχολούνται με την αλιεία τόνου σε ποσοστό που ανέρχεται τουλάχιστον στο 100% όσον αφορά τα ρυμουλκά σκάφη.
2. Η προσφορά αφορά την παροχή υπηρεσιών παρατηρητή ελέγχου αλιείας σε αλιευτικό σκάφος για την παρακολούθηση της συμμόρφωσης του σκάφους, αναφορικά με τους όρους χορήγησης της ειδικής άδειας αλίευσης Ερυθρού τόνου σύμφωνα με:
	1. Τον περί εφαρμογής Κοινοτικών αποφάσεων και Κοινοτικών Κανονισμών που αφορούν θέματα Αλιείας Νόμο 134(Ι) 2006·
	2. Τον Κανονισμό (ΕΚ) αριθ. 1224/2009 του Συμβουλίου της 20ής Νοεμβρίου 2009 περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006, καθώς και τις οποιεσδήποτε τροποποιήσεις του·
	3. Τον Εκτελεστικό Κανονισμό (ΕΕ) αριθ. 404/2011 της Επιτροπής της 8ης Απριλίου 2011 για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής, καθώς και τις οποιεσδήποτε τροποποιήσεις του·
	4. Τον Κανονισμό (ΕΚ) αριθ. 302/2009 του Συμβουλίου της 6ης Απριλίου 2009 για τη θέσπιση πολυετούς σχεδίου αποκατάστασης του τόνου στον Ανατολικό Ατλαντικό και στη Μεσόγειο, την τροποποίηση του κανονισμού (ΕΚ) αριθ. 43/2000 και την κατάργηση του κανονισμού (ΕΚ) αριθ. 1559/2007 καθώς και τις οποιεσδήποτε τροποποιήσεις του·
3. Τον Κανονισμό (ΕΚ) αριθ. 640/2010 του Ευρωπαϊκού Κοινοβουλίου και του Συμβουλίου της 7ης Ιουλίου 2010 σχετικά με τη θέσπιση προγράμματος τεκμηρίωσης αλιευμάτων για τον τόνο Thunnus thynnus και την τροποποίηση του κανονισμού (ΕΚ) αριθ. 1984/2003 του Συμβουλίου, καθώς και τις οποιεσδήποτε τροποποιήσεις του·
4. Τις ισχύουσες συστάσεις της Διεθνούς Επιτροπής για τη διατήρηση των θυννοειδών του Ατλαντικού (ICCAT).
5. Ειδικότερα, τα καθήκοντα του παρατηρητή αφορούν κυρίως:

Σε ότι αφορά τα σκάφη ρυμούλκησης:

α) στην παρακολούθηση της τήρησης των κανόνων που αφορούν τη διαδικασία εγκλωβισμού και μεταφοράς/ρυμούλκησης του ερυθρού τόνου από το σκάφος αλίευσης στο σκάφος μεταφοράς, η από σκάφος μεταφοράς/ρυμούλκησης σε άλλο σκάφος μεταφοράς/ρυμούλκησης.

β) στην καταγραφή και αναφορά της αλιευτικής δραστηριότητας που περιλαμβάνει, μεταξύ άλλων, τα εξής:

1. ποσότητα αλιευμάτων
2. τρόπο διάθεσης των διαφόρων ειδών.
3. περιοχή αλίευσης ή και εγκλωβισμού ή/και μεταφοράς/ρυμούλκησης με γεωγραφικό πλάτος και μήκος·
4. ημερομηνία αλίευσης ή και εγκλωβισμού ή/και μεταφοράς/ρυμούλκησης·

γ) στην παρατήρηση και εκτίμηση των αλιευμάτων και στην επαλήθευση των εγγραφών στο ημερολόγιο του σκάφους·

Ο καπετάνιος του σκάφους ρυμούλκησης καταγράφει καθημερινά στο ημερολόγιο του, την ημερομηνία, το χρόνο και τη θέση της μεταφοράς, τις ποσότητες που μεταφέρονται, τον αριθμό κλουβιών, καθώς επίσης και το όνομα των σκαφών αλιείας, τη σημαία τους και τον αριθμό ICCAT, το όνομα άλλων σκαφών, όπως βοηθητικών σκαφών ,τη σημαία τους και τον αριθμό ICCAT, τη μονάδα πάχυνσης και το κράτος εγκατάστασης της, τον αριθμό ICCAT της, και τον αριθμό δήλωσης μεταφοράς ICCAT. Επίσης, καταγράφει τις περαιτέρω μεταφορές στα βοηθητικά σκάφη ή σε άλλο σκάφος ρυμούλκησης θα αναφερθούν συμπεριλαμβανομένων των ίδιων προαναφερόμενων πληροφοριών, καθώς επίσης και το όνομα σκαφών βοηθών ή ρυμούλκησης, τη σημαία και τον αριθμό ICCAT και τον αριθμό δήλωσης μεταφοράς ICCAT.

Το καθημερινό ημερολόγιο περιέχει τις λεπτομέρειες όλων των μεταφορών που πραγματοποιούνται κατά τη διάρκεια της περιόδου αλίευσης. Το καθημερινό ημερολόγιο βρίσκεται πάντα επί του σκάφους και πρέπει να είναι τη διάθεση του παρατηρητή.

δ) στην επαλήθευση των πληροφοριών που αφορούν την δήλωση μεταφοράς.

ε) στη διόπτευση και καταγραφή σκαφών τα οποία πιθανόν αλιεύουν παραβιάζοντας τα μέτρα διατήρησης της ICCAT.

Επιπλέον, οι παρατηρητές εκτελούν επιστημονικές εργασίες, όπως συλλογή δεδομένων όσον αφορά το καθήκον ΙΙ, κατά τα οριζόμενα και όταν απαιτείται από την ICCAT.

Ο παρατηρητής θα επιβαίνει επί του σκάφους καθ’ όλη τη διάρκεια των εξορμήσεων του στα πλαίσια της αδειοδότητησης του ως ρυμουλκό μεταφοράς ζώντων ψαριών ερυθρού τόνου και θα καταγράφει πληροφορίες σχετικά με τις διεξαγόμενες αλιευτικές δραστηριότητες συμφώνα με τις διαδικασίες που προνοεί η νομοθεσία και οι συστάσεις της ICCAT.

Ο παρατηρητής θα επιβαίνει επί συγκεκριμένου σκάφους για συγκεκριμένο/να αλιευτικά ταξίδια. Το ταξίδι δύναται να διαρκέσει ενενήντα ημέρες (90) ημέρες. Τα ταξίδια δίνατε να πραγματοποιούνται σε ολόκληρη την Μεσόγειο, με απόπλους και κατάπλους σε λιμάνια άλλων χωρών. Καθ’ όλη τη διάρκεια του ταξιδιού και θα καταγράφει πληροφορίες σχετικά με τις διεξαγόμενες αλιευτικές δραστηριότητες συμφώνα με τις διαδικασίες που προνοεί η νομοθεσία και οι συστάσεις της ICCAT.

1. Ο επιτυχών προσφοροδότης, θα τύχει σχετικής ενημέρωσης και κατάλληλης εκπαίδευσης από Λειτουργούς του Τμήματος Αλιείας και Θαλασσίων Ερευνών για περίοδο μέχρι και τριών (3) εργάσιμων ημερών χωρίς οποιαδήποτε αμοιβή.
2. Ο Παρατηρητής θα πρέπει να συντάσσει εκθέσεις σχετικά με τις δραστηριότητες του σκάφους και θα τις υποβάλλει στο Τμήμα Αλιείας και Θαλασσίων Ερευνών σύμφωνα με τη σχετική νομοθεσία και τις οδηγίες που θα το δοθούν.
3. Ο προσφοροδότης θα πρέπει να είναι απόφοιτος Λυκείου (νοείται ότι ως απόφοιτος Λυκείου έχει τις απαιτούμενες γνώσεις της αγγλικής γλώσσας για να επικοινωνεί με το πλήρωμα και τον καπετάνιο του σκάφους, και επιθεωρητές ελέγχου). Ο προσφοροδότης θα πρέπει να έχει την απαιτούμενη φυσική κατάσταση να επιβαίνει πάνω σε σκάφος για μεγάλο χρονικό διάστημα (πολύμηνο ταξίδι). Ο προσφοροδότης θα πρέπει να έχει λευκό ποινικό μητρώο.
4. Ο παρατηρητής θα συμμορφώνεται προς τις απαιτήσεις των σχετικών νόμων και των κανονισμών και θα χειρίζεται ως εμπιστευτικές όλες τις πληροφορίες που αφορούν τις δραστηριότητες αλιείας του σκάφους. Ο παρατηρητής τηρεί την ιεραρχία και τους γενικούς κανόνες συμπεριφοράς που ισχύουν για όλο το πλήρωμα του σκάφους, υπό την προϋπόθεση ότι οι κανόνες αυτοί δεν παρακωλύουν την εκτέλεση των καθηκόντων του, βάσει του παρόντος προγράμματος εφαρμογής εθνικού παρατηρητή και των υποχρεώσεων του πληρώματος του σκάφους.
5. Η συμφωνία αφορά την τοποθέτηση του παρατηρητή σε αλιευτικό σκάφος ρυμούλκησης κατά την περίοδο που μεσολαβεί από την υπογραφή της Σύμβασης μέχρι και τις 15 Αυγούστου.

Ο παρατηρητής κατά την περίοδο που αναφέρεται στην πιο πάνω παράγραφο θα επιβαίνει επί συγκεκριμένου σκάφους ρυμούλκησης για συγκεκριμένο/να αλιευτικά ταξίδια που δύναται να έχουν διάρκεια από μία(1) μέχρι και ενενήντα (90) ημέρες. Τα σκάφη αυτά μπορεί να ελλιμενίζονται σε λιμάνια άλλων χωρών της Μεσογείου. Συγκεκριμένα αναμένεται ο απόπλους και κατάπλους του σκάφους να διεξαχθεί σε λιμάνι της Μάλτας.

1. Ο συνολικός αριθμός ημερών στη θάλασσα για ολόκληρη την περίοδο που αναφέρεται πιο πάνω δεν θα ξεπερνά της ενενήντα (90) ημέρες συνολικά ενώ ο ελάχιστος αριθμός θα είναι τριάντα (30) ημέρες.
2. Ο προσφοροδότης καλείται να υποβάλει την προσφορά του στο επισυναπτόμενο έντυπο προσφοράς. Ο προσφοροδότης θα πρέπει να υποβάλει την προσφορά του για πληρωμή του ανά ημέρα (ημερήσιο ποσό) τοποθέτησης του σε αλιευτικό σκάφος. Το ποσό δεν μπορεί να υπερβαίνει τα 110 ευρώ ανά ημέρα + ΦΠΑ.
3. Για τα αλιευτικά ταξίδια που θα γίνονται και για τα οποία απαιτείται μετάβαση αεροπορικώς σε άλλη χώρα το ημερήσιο ποσό θα καταβάλλεται στον παρατηρητή για τον αριθμό των ημερών που θα βρίσκεται πάνω στο σκάφος αλίευσης που ελλιμενίζεται εκτός Κύπρου, αρχής γενόμενης της ημέρας που θα αναχωρήσει από την Κύπρο μέχρι την ημέρα που θα επιστρέψει στην Κύπρο, αμέσως μετά την ολοκλήρωση του αλιευτικού ταξιδιού που συμμετέχει ως παρατηρητής. Ο παρατηρητής θα πρέπει να μεταφερθεί αεροπορικώς στην χώρα που βρίσκετε το αλιευτικό σκάφος για σκοπούς επιβίβασης του. Το Τμήμα Αλιείας και Θαλασσίων Ερευνών θα μεριμνήσει για την εξασφάλιση του αεροπορικού εισιτηρίου και άλλων μεταφορικών εξόδων χωρίς καμία οικονομική επιβάρυνση στον παρατηρητή από Κύπρο προς Μάλτα/άλλη χώρα της Μεσογείου και επιστροφή πίσω στην Κύπρο. Χωρίς να αποκλείεται η περίπτωση να υπάρχουν σκάφη και σε άλλες χώρες, αναμένεται ότι θα δραστηριοποιηθούν Κυπριακά αλιευτικά σκάφη από και προς λιμάνια της Μάλτας.
4. Πέραν του ποσού που θα καταβάλλεται στον παρατηρητή, όπως αναφέρεται πιο πάνω, το Τμήμα Αλιείας και Θαλασσίων Ερευνών δεν θα επωμιστεί οποιαδήποτε άλλη οικονομική επιβάρυνση. Σημειώνεται ότι ο πλοιοκτήτης και ο καπετάνιος του αλιευτικού σκάφους θα μεριμνήσουν και θα προσφέρουν στον παρατηρητή κατάλληλες διευκολύνσεις ενδιαίτησης για τους εγκεκριμένους παρατηρητές ελέγχου, θα διευκολύνουν το έργο τους και θα αποφεύγουν τις παρεμβάσεις κατά την εκτέλεση των καθηκόντων τους. Τα οποιαδήποτε άλλα έξοδα του παρατηρητή θα πρέπει να συνυπολογιστούν στην προσφορά του προσφοροδότη την οποία και θα υποβάλει ανά ημέρα τοποθέτησης του σε αλιευτικό σκάφος Σημειώνεται ότι οι χώροι ενδιαίτησης σε σκάφη είναι κοινή για το πλήρωμα και στενόχωροι. Οι ενδιαφερόμενοι μπορούν να λάβουν περισσότερες πληροφορίες για τις συνθήκες εργασίας από τον αρμόδιο Λειτουργό της σύμβασης.
5. Ο παρατηρητής πρέπει να είναι σε αναμονή κατά την περίοδο της Συμφωνίας. Ο χρόνος προειδοποίησης του θα είναι τουλάχιστο 24 ώρες πριν την διεξαγωγή αλιευτικού ταξιδίου, ενώ θα καταρτίζεται και προκαταρτικό πρόγραμμα κάθε μήνα το οποίο όμως δεν είναι δεσμευτικό προς την Αναθέτουσα Αρχή. Σε εξαιρετικές περιπτώσεις ο χρόνος προειδοποίησης μπορεί να είναι και μικρότερος των 24 ωρών εφόσον δεν παρουσιαστεί κώλυμα από τον παρατηρητή για να μπορέσει να επιβιβαστεί στο σκάφος.
6. Χωρίς επηρεασμό οποιασδήποτε διαφοροποίησης των περιόδων χαμηλής μέτριας και έντονης δραστηριότητας των σκαφών αναφέρεται ότι οι μέρες στη θάλασσα θα είναι κυρίως κατά την περίοδο μέσα/τέλη Μαΐου 2016 με αρχές/μέσα Ιουλίου 2016.
7. Το Τμήμα Αλιείας και Θαλασσίων Ερευνών δε φέρει καμία ευθύνη για προσωπικά ατυχήματα που μπορεί να συμβούν στον παρατηρητή στο σκάφος ή οπουδήποτε αλλού κατά τη διάρκεια της συμφωνίας, συμπεριλαμβανομένης και της οποιασδήποτε περιόδου επέκτασης της συμφωνίας.
8. Για σκοπούς ανεξαρτησίας του παρατηρητή επισυνάπτεται πιο κάτω ως παράρτημα Ι, κατάλογος σκαφών που δίνατε να τοποθετηθεί ο παρατηρητής ελέγχου.

Ο παρατηρητής δεν πρέπει να είναι:

α) συγγενής ή υπάλληλος του πλοιάρχου των σκαφών στα παράρτημα Ι ή οποιουδήποτε άλλου μέλους του πληρώματος, του εκπροσώπου του πλοιάρχου ή του πλοιοκτήτη ή του φορέα εκμετάλλευσης των αλιευτικών σκαφών στα

β) υπάλληλος εταιρίας που ελέγχεται από τον πλοίαρχο, μέλος του πληρώματος, εκπρόσωπο του πλοιάρχου ή τον πλοιοκτήτη ή τον φορέα εκμετάλλευσης των σκαφών στο Παράρτημα Ι.

Σημειώνεται ότι σε περίπτωση που χρειαστεί να τοποθετηθεί ο παρατηρητής και σε άλλα σκάφη εκτός του καταλόγου που αναφέρεται στο παράρτημα Ι, θα πρέπει να δηλώσει εάν πληρούνται η όχι οι πιο πάνω προϋποθέσεις ανεξαρτησίας του Παρατηρητή.

1. Για σκοπούς εγγύησης πιστής εκτέλεσης της συμφωνίας ο επιτυχών προσφοροδότης θα κληθεί κατά την υπογραφή της συμφωνίας, να υποβάλει εγγύηση για το ποσό που αναλογεί σε δέκα (10) ημέρες τοποθέτηση του στο αλιευτικό σκάφος. Η εγγύηση μπορεί να είναι και σε μορφή προσωπικής ή τραπεζικής επιταγής ή τραπεζικής εγγύησης, η οποία και θα ισχύει μια βδομάδα μετά τη λήξη της συμφωνίας, δηλαδή μέχρι τις 17 Αυγούστου, 2016. Κατά την υπογραφή της συμφωνίας ο επιτυχών προσφοροδότης θα πρέπει να προσκομίσει βεβαίωση Λευκού ποινικού μητρώου.
2. Ο προσφοροδότης, καλείτε όπως υποβάλει σε κλειστό φάκελο:
	1. Το Έντυπο Προσφοράς και Υπεύθυνη Δήλωση (Παράρτημα 1).
	2. Αντίγραφο των τεχνικών προδιαγραφών υπογεγραμμένο από τον προσφοροδότη (μονογραφή σε κάθε σελίδα)
	3. Αντίγραφο απολυτηρίου λυκείου

Ο φάκελος θα πρέπει να απευθύνεται προς το Τμήμα Αλιείας και Θαλασσίων Ερευνών και να φέρει τον τίτλο της προσφοράς: «Προσφορά για παροχή υπηρεσιών εθνικού παρατηρητή ελέγχου αλιείας σε αλιευτικό σκάφος ρυμούλκησηςκλωβών στα πλαίσια των δραστηριοτήτων μεταφοράς ερυθρού τόνου από τα σκάφη αλίευσης στις φάρμες εκτροφής πάχυνσης ερυθρού τόνου Αρ. Προσφοράς: 13/2016»

**ΙΙ Μέρος Β (Προαιρετικές πρόνοιες)**

1. Με βάση το ενδιαφέρον που θα υπάρξει για την προσφορά 13/2016, θα καταρτιστεί κατάλογος από την χαμηλότερη προς την ψηλότερη τιμή και οι μη επιτυχείς προσφοροδότες θα αποτελέσουν κατάλογο για επιλαχών παρατηρητές με βάση την κατάταξη τους.
2. Σε περίπτωση που υπάρξει ανάγκη για πρόσθετους παρατηρητές για το 2016 θα δίνεται η δυνατότητα στον επόμενο στη σειρά από τον κατάλογο επιλαχόντων, να προσφέρει υπηρεσίες παρατηρητή στην τιμή του επιτυχόντα προσφοροδότη.
3. Οι όροι και οι προϋποθέσεις που θα τεθούν θα είναι οι ίδιοι που αναφέρονται στο Μέρος Α, με εξαίρεση τον όρο για τον ελάχιστο αριθμό ημερών στην θάλασσα (μέρος Α παράγραφος 9) ο οποίος και δίνατε να διαφοροποιηθεί ανάλογα με τις ανάγκες της αναθέτουσας αρχής

**Παράρτημα 1: Κατάλογος σκαφών**

|  |  |
| --- | --- |
| CYP000000792 | RANIA |

**Παράρτημα 2: Έντυπο Προσφοράς και Υπεύθυνη Δήλωση**

Προσφορά για παροχή υπηρεσιών εθνικού παρατηρητή ελέγχου αλιείας σε αλιευτικό σκάφος ρυμούλκησηςκλωβών στα πλαίσια των δραστηριοτήτων μεταφοράς ερυθρού τόνου από τα σκάφη αλίευσης στις φάρμες εκτροφής πάχυνσης ερυθρού τόνου.

Αρ. Προσφοράς: 13/2016

Εγώ ό ……………………………………………………… με αρ. ταυτότητας…………

1. ζήτω το ποσό των €………… (……………………………………………………………..ευρώ (ολογράφως)) ανά ημέρα, **μη συμπεριλαμβανομένου του ΦΠΑ**, για σκοπούς εκτέλεσης των καθηκόντων παρατηρητή στα πλαίσια της προσφοράς : «Προσφορά για παροχή υπηρεσιών εθνικού παρατηρητή ελέγχου αλιείας σε αλιευτικό σκάφος ρυμούλκησηςκλωβών στα πλαίσια των δραστηριοτήτων μεταφοράς ερυθρού τόνου από τα σκάφη αλίευσης στις φάρμες εκτροφής πάχυνσης ερυθρού τόνου Αρ. Προσφοράς: 13/2016.», όπως αυτά αναφέρονται στις τεχνικές προδιαγραφές.
2. Αντιλαμβάνομαι ότι Τμήμα Αλιείας και Θαλασσίων Ερευνών δε φέρει καμία ευθύνη για προσωπικά ατυχήματα που μπορεί να προκύψουν στον παρατηρητή στο σκάφος ή οπουδήποτε αλλού κατά τη διάρκεια της συμφωνίας, συμπεριλαμβανομένου και της οποιασδήποτε περιόδου επέκτασης της συμφωνίας.
3. Αντιλαμβάνομαι επίσης ότι πέραν του ποσού που θα καταβάλλεται στον παρατηρητή για κάθε ημέρα επί του σκάφους το Τμήμα Αλιείας και Θαλασσίων Ερευνών δεν θα επωμιστεί οποιαδήποτε άλλη οικονομική επιβάρυνση και ότι οποιαδήποτε άλλα έξοδα του παρατηρητή έχουν συνυπολογιστεί στην προσφορά του προσφοροδότη την οποία και θα υποβάλει ανά ημέρα τοποθέτησης του σε αλιευτικό σκάφος.
4. Αντιλαμβάνομαι επίσης ότι σε περίπτωση τοποθέτησης μου σε σκάφη που ελλιμενίζονται εκτός Κύπρου θα λαμβάνω το ποσό που αναγράφεται στην παράγραφο 11 του Μέρους Α. ανα ημέρα αρχής γενόμενης της ημέρας που θα αναχωρήσει από την Κύπρο μέχρι την ημέρα που θα επιστρέψω στην Κύπρο, αμέσως μετά την ολοκλήρωση του αλιευτικού ταξιδιού.
5. Δηλώνω υπεύθυνα ότι :

α) αντιλαμβάνομαι πλήρως του όρους της προσφοράς.

β) δεν πάσχω από οποιαδήποτε ασθένεια που να με εμποδίζει στο να εκτελέσω τα καθήκοντα που αναφέρονται στην προσφορά που αναφέρεται στην παράγραφο 1 πιο πάνω,

γ) Είμαι σε καλή φυσική κατάσταση ώστε να μπορέσω να αντεπεξέλθω στις αντιξοότητες, κίνδυνους και δυσκολίες που θα αντιμετωπίσω στα πλαίσια εκτέλεσης των καθηκόντων που αναφέρονται στην προσφορά και σύμφωνα με τα όσα αναφέρονται στις τεχνικές προδιαγραφές,

1. Δηλώνω υπεύθυνα ότι δεν είμαι:

α) συγγενής ή υπάλληλος του πλοιάρχου των σκαφών στο Παράρτημα Ι ή οποιουδήποτε άλλου μέλους του πληρώματος, του εκπροσώπου του πλοιάρχου ή του πλοιοκτήτη ή του φορέα εκμετάλλευσης των αλιευτικών σκαφών

β) υπάλληλος εταιρίας που ελέγχεται από τον πλοίαρχο, μέλος του πληρώματος, εκπρόσωπο του πλοιάρχου ή τον πλοιοκτήτη ή τον φορέα εκμετάλλευσης των σκαφών στο Παράρτημα Ι.

1. Επίσης, δηλώνω υπεύθυνα ότι όλα τα στοιχεία που έχω υποβάλει σε σχέση με την προσφορά που αναφέρεται στην παράγραφο 1 πιο πάνω είναι ορθά και αληθή.

Όνομα Προσφοροδότη……………………………………………………………………

Υπογραφή ………………………………….....Hμερομηνία………………………………